b"\n_START_ARTICLE_\nJoan d'Eimeric i Saplana\n_START_SECTION_\nPestes i pirates\n_START_PARAGRAPH_\nD'altra banda, just arribat a l'illa hagu\xc3\xa9s de fer front a les greus dificultats provocades per la pesta d'en Boga. Amb la finalitat de fer front al problema s'instal\xc2\xb7l\xc3\xa0 a S\xc3\xb3ller on organitz\xc3\xa0 el prove\xc3\xafment del blat i d'altres queviures. El 1494 an\xc3\xa0 a Pollen\xc3\xa7a, on havia rebrotat la pesta, i hi romangu\xc3\xa9 fins al setembre, quan fin\xc3\xad el contagi._NEWLINE_Hagu\xc3\xa9 de fer front a nombroses incursions de pirates i corsaris berberiscs, com la de 1509 contra Cabrera. Tamb\xc3\xa9 hagu\xc3\xa9 de fer front a les lluites entre els b\xc3\xa0ndols nobiliaris i als bandejats. El 1512 fou rellevat del seu c\xc3\xa0rrec per Miguel de Gurrea i Cerdan i fou nomenat batlle general de Catalunya. Els greus conflictes que s'apuntaren durant la seva reg\xc3\xa8ncia no tan sols no varen ser solucionats, com intentava la pol\xc3\xadtica d'equilibri de Ferran el Cat\xc3\xb2lic, sin\xc3\xb3 que s'agreujaren fins a l'esclat pocs anys despr\xc3\xa9s de les Germanies."